Opprinnelsen til Psusennes II er ikke sikker og den historiske klassifisering er vanskelig. Han er historisk sett en skyggeaktig og uklar figur. Selv om Psusennes II tradisjonelt listes som sjuende farao mellom Siamun og Sjesjonk I, er det ikke sikkert. Han kan ha vært kun en lokal hersker i Abydos under regjeringstiden til Sjesjonk I. Men om han ikke skal regnes som farao vil det føre til et hull i kronologien til tredje mellomepoke i Egypt. Om den senere egyptiske historikeren Manetho kan følges, hersket Psusennes II over hele Egypt, men det har ikke blitt funnet noen bevis for hans autoritet i nord.